મોરબીના રાષ્ટ્રભક્ત યુવાન અજયભાઈ લોરિયાની આગેવાની અને માર્ગદર્શન હેઠળ શહીદ પરિવારોને આર્થિક મદદ હાથોહાથ પહોંચાડવાનો સેવાયજ્ઞ શરુ કરવામાં આવ્યા બાદ તે સતત ચાલી રહ્યો છે હાલ અજયભાઈ લોરિયા સહિતના યુવાનો મહારાષ્ટ્ર અને મધ્યપ્રદેશના પ્રવાસે નીકળ્યા છે જેમાં તાજેતરમાં મહારાષ્ટ્રના ઝાલના જીલ્લામાં રહેતા પુલવામાં હુમલાના શહીદ જવાન નીતિન શિવાજી રાઠોડના પરિવારને ૧.૫૦ લાખની મદદ પહોંચાડી હતી તે ઉપરાંત મહારાષ્ટ્રના બુલધાના જીલ્લાના મલકપુર ગામે શહીદ જવાન સંજય રાજપૂતના પરિવારને પણ ૧.૫૦ લાખની આર્થિક મદદ પહોંચાડી હતી અને ત્યારબાદ રાષ્ટ્રભક્ત યુવાનોએ મધ્યપ્રદેશ તરફ પોતાનો પ્રવાસ આગળ ધપાવ્યો છે જ્યાં પણ શહીદ પરિવારોને રુબરુ મળીને આર્થિક મદદ હાથોહાથ આપવામાં આવશે